पर वर्गीकरण दी रहाडी ए धारणा लोक-कत्थें पर आइयै फी जंदी ऐ। इस गल्ल कोला ते इन्कार नेईं कीता जाई सकदा जे लोक-गीतें आं गै लोक-कत्थे दे बी, विशे-मताबक जां शैली बगैरा दे मताबक बक्खेरे-बक्खर वर्ग-भेद होने चाहिदे न। पर लोक-परम्परा मे असेगी लोक-कत्थें दे कोई जां भेद नेई सुझाए। लोक-वार्ता दे ‘स्कालरे’ लोम-कत्थें दी चर्चा दे गी निश्‍चत ते सीमाबद्ध करने आस्तै उनें गी नमें-सिरेआ केइयें वर्ग च बंड़े ऐ जियां मनोरजकता-प्रधान कत्थां, नीति-प्रधान कत्थां, प्रेम-कत्थां, इतिहासक कत्थां, पुराणक कत्थां, खुआन्नें दियां कत्थां बगैरा-बगैरा।